Document ID: 32004R0592

Uredba Komisije (ES) št. 592/2004
z dne 30. marca 2004
o spremembi Uredbe (ES) št. 998/2003 Evropskega parlamenta in Sveta glede seznama držav in ozemelj
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS [1], ter zlasti členov 10 in 21 Uredbe,
ob upoštevanju naslednjega:
(1) Uredba (ES) št. 998/2003 določa zahteve v zvezi z zdravstvenim varstvom živali, ki se uporabljajo za netrgovske premike hišnih živali, in predpise, ki se uporabljajo za preglede pri teh premikih.
(2) Po Uredbi (ES) št. 998/2003 je pred 3. julijem 2004 treba pripraviti seznam tretjih držav. Za vključitev na navedeni seznam mora tretja država dokazati razmere glede stekline ter, da izpolnjuje nekatere pogoje v zvezi z prijavljanjem bolezni, spremljanjem, veterinarskimi službami, preprečevanjem in obvladovanjem stekline in predpisanimi cepivi.
(3) Za preprečevanje nepotrebnih motenj pri premikih živali, ter, da se tretjim državam, po potrebi, omogoči čas za predložitev dodatnih jamstev, je primerno pripraviti začasen seznam tretjih držav. Seznam bi moral temeljiti na podatkih, ki so na voljo prek Mednarodnega urada za kužne bolezni (OIE - Svetovna organizacija za zdravstveno varstvo živali), na rezultatih pregledov, ki jih je Urad za prehrano in veterino pri Komisiji opravil v zadevnih tretjih državah in na informacijah, ki so jih zbrale države članice.
(4) Začasni seznam tretjih držav vključuje države, proste stekline, ter države v zvezi s katerimi je bilo ugotovljeno, da tveganje zaradi prenosa stekline v Skupnost, kot posledica premikov iz njihovih ozemelj, ni nič večje kakor tveganje, povezano s premiki med državami članicami.
(5) Uredbo (ES) št. 998/2003 je treba ustrezno spremeniti. Zaradi jasnosti je seznam držav in ozemelj, določen v navedeni uredbi, treba v celoti nadomestiti.
(6) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga II k Uredbi (ES) št. 998/2003 se nadomesti s Prilogo k tej uredbi.
Člen 2
Ta uredba začne veljati 20. dan po objavi v Uradnem listu Evropske unije.
Uporablja se od 3. julija 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. marca 2004

Labels: 8
5
6